ધોતી પહેરવા માટે એક ચોક્કસ પર્સનાલિટીની જરૂર હોય છે અને ઘણા ઓછા ધોતી કૅરી કરી શકે છે. ધોતી મોટે ભાગે ઊંચા અને પડછંદ પુરુષ પર વધારે સારી લાગે છે. ધોતી સાથે કુરતો બટનપટ્ટીવાળો પહેરી શકો અથવા તો ઓવરલેપિંગ પૅટર્નવાળો પણ પહેરી શકાય. ધોતી પર્ફેક્ટ ટ્રેડિશનલ વેઅર છે. ટ્રેડિશનને મેઇન્ટેન રાખી કંઈક અલગ લુક આપવો હોય તો પૈઠણી અથવા પટોળાની ધોતી કરી શકાય અને સિલ્કનો કુરતો અથવા તો પ્લેન ધોતી અને પ્લેન કુરતો સાથે પટોળાનો દુપટ્ટો પહેરી શકો. આ બધા લુક ટ્રાય કરવા માટે ખૂબ જ કૉન્ફિડન્સની જરૂર હોય છે અને આવા ડ્રેસ રેડી નથી મળતા, પરંતુ એને સીવડાવવા પડે છે.